Folketing
2012-03-30

Vi anerkender jo, at der er en problematik for dansk landbrug, en problematik, som i høj grad hænger sammen med de vilkår, dansk landbrug har haft, bl.a. under den tidligere regering, og det skal der selvfølgelig findes nogle løsninger på. De løsninger tror vi ikke på opstår ved sådan enkelte snuptagsinitiativer. Vi tror på, at der skal komme et samlet overblik over, hvad det er, der skal få yngre landmænd til at ønske at være selvstændige. De skal have en samlet oversigt over, hvad det er, samfundet har af systemer i forhold til det, og derfor synes vi, det er klogt at afvente, at vi har en samlet strategi.